
	诪讟讛 诪讟诪讗转 讞讘讬诇讛. 诪砖谞讛 讛讬讗 驻专拽 讬''讞 讚讻诇讬诐 讜诪讟诪讗转 讞讘讬诇讛 讻砖讛讬讗 诪讞讜讘专转 讬讞讚 讗讘诇 谞转驻专拽讛 讗讘专 讗讘专 讗讬谞讛 诪拽讘诇转 讟讜诪讗讛 讗驻讬诇讜 讘拽爪专讛 讜砖转讬 讻专注讬诐 讜诪讻诇 诪拽讜诐 诪讜讚讛 专讘讬 讗诇讬注讝专 砖讗诐 谞转驻专拽讛 讜讞讝专 讜讞讬讘专讛 讞讜讝专转 诇讟讜诪讗转讛 讻讚拽讗诪专 讜诪讟讛专转 讞讘讬诇讛 讗诐 讟诪讗讛 讛讬讗 讗讬谉 讟讘讬诇讛 注讜诇讛 诇讛 讗讘专讬诐 讗讘专讬诐 讗诇讗 诪转拽谞讛 讜诪讟讘讬诇讛 讜讞讻诪讬诐 讗讜诪专讬诐 诪讟诪讗转 讗讘专讬诐 讻讚诪住讬拽 讘讗专讜讻讛 讜砖转讬 讻专注讬诐 讻谉 专讬讛讟讗 讚诪转谞讬' 讚讻诇讬诐 诇讻讗讜专讛 讗讘诇 讘转讜住驻转讗 讚讻诇讬诐 诇讗 诪砖诪注 讛讻讬 讚转谞讬讗 讻讬爪讚 讻专注 砖驻讬专砖讛 诪谉 讛讗专讜讻讛 注诐 讛拽爪专讛 专讘讬 讗诇讬注讝专 讗讜诪专 讛专讬 讝讛 讞讬讘讜专 讜讗诐 讛讟讘讬诇讛 讗讬谞讛 讞讜爪爪转 讜讞讻诪讬诐 讗讜诪专讬诐 讗讬谞讜 讞讬讘讜专 讜讗诐 讛讟讘讬诇讛 讞讜爪爪转 讜诇驻讬 砖讬讟转 讛转讜住驻' 讛讻讬 驻讬专讜砖讗 讚诪转谞讬' 讜诪讟诪讗转 讞讘讬诇讛 讚讻砖诐 讻砖讻讜诇讛 砖诇讬诪讛 讗诐 谞讟诪讗 讗讞讚 诪讗讘专讬讛 谞讟诪讗转 讻讜诇讛 讻讱 谞诪讬 讻砖驻讬专砖 讛讻专注 诪谉 讛讗专讜讻讛 讜注讜诪讚转 注诐 讛拽爪专讛 讞讬讘讜专 讛讜讗 讜讗诐 谞讟诪讗转 讛讻专注 谞讟诪讗转 讛拽爪专讛 讜讛讬讬谞讜 讚拽转谞讬 讘转讜住驻转讗 专讘讬 讗诇讬注讝专 讗讜诪专 讛专讬 讝讛 讞讬讘讜专 讜诪讟讛专转 讞讘讬诇讛 讗诐 讛讟讘讬诇 讛讻专注 讜讛拽爪专讛 讘讬讞讚 讗讬谉 讛拽爪专讛 讞讜爪爪转 注诇讬讛 讻讬 讛讬讻讗 讚诇讗 讞讬讬爪讗 讘诪讟讘讬诇 讗转 讛砖诇讬诪讛 讜讞讻诪讬诐 讗讜诪专讬诐 诪讬讟诪讗转 讗讘专讬诐 讜诇讗 讞讘讬诇讛 讜讗诐 谞讟诪讗转 讛讻专注 讛讬讗 讟诪讗讛 讜诇讗 拽爪专讛 讜讗讬谞讛 讞讬讘讜专 讻砖诇讬诪讛 讜讛讬讬谞讜 讝讛 讚拽转谞讬 讘转讜住驻转讗 讜讞讻''讗 讗讬谞讛 讞讬讘讜专 讜诪讟讛专转 讗讘专讬诐 诪讟讘讬诇 讛讻专注 讘驻谞讬 注爪诪讛 讜诇讗 讞讘讬诇讛 讛讻专注 注诐 讛拽爪专讛 砖讛拽爪专讛 讞讜爪爪转 注诇讬讛 讜讗讬谞讛 讻砖诇讬诪讛 讚讛诪讟讘讬诇 诪讟讛 砖诇讬诪讛 讗注''驻 砖诇讗 驻讬专拽讛 讟讛讜专讛: 讜诪讟讛专转 讞讘讬诇讛. 诪砖诪注 讚驻砖讜讟讬 讻诇讬 注抓 讟诪讗讬谉 讻讙讜谉 诪讟讛 讚讞讝讬讗 诇诪讚专住讜转 讜讗讬转 诇讛讜 讟讛专讛 讘诪拽讜讛 讜讛讗 讚诪砖诪注 驻专拽 专讘讬 注拽讬讘讗 (砖讘转 讚祝 驻讚. 讜砖诐) 讚诪驻抓 讗讬谉 诇讛 讟讛专讛 讘诪拽讜讛 讗讜诪专 专''转 讚讛转诐 讘砖诇 砖讬驻讗 讜砖诇 讙诪讬 讜讛讗 讚讗诪专讬谞谉 驻' 讻讬爪讚 讛专讙诇 (讘''拽 讚祝 讻讛: 讜砖诐) 讙讘讬 诪驻抓 讜拽诪讬讬转讬 诇讛 讘讬谉 诇讟讜诪讗转 注专讘 讘讬谉 诇讟讜诪讗转 砖讘注讛 讚诪砖诪注 砖讬砖 诇讜 讟讛专讛 诇讗讞专 砖讘注讛 讚讗驻讬诇讜 讘讗谞讜 诇驻专砖 讚诇讚讬谉 讟讜诪讗转 砖讘注讛 拽讗诪专 讻诇讜诪专 诇讛讬讜转 讗讘 讛讟讜诪讗讛 诪砖讜诐 讚讗讬谉 诇讱 讚讘专 讛讟诪讗 讟讜诪讗转 砖讘注讛 讗诇讗 讗诐 讻谉 讛讜讗 讗讘 讛讟讜诪讗讛 诪讻诇 诪拽讜诐 讗讬 诇讬转 诇讬讛 讟讛专讛 讘诪拽讜讛 讗讬谉 讬讻讜诇 诇讬注砖讜转 讗讘 讛讟讜诪讗讛 讻讚诪讜讻讞 讘砖讬诇讛讬 注讬专讜讘讬谉 (讚祝 拽讚:) 讗诇讗 爪专讬讱 诇讜诪专 讚讛讛讬讗 讘专讬讬转讗 讚诪驻抓 讘诪转 诪谞讬谉 诪砖诪注 讚诪讬讬专讬 诇讬讛 讘讻诇 诪驻抓 讘讬谉 讘砖诇 注抓 讻讙讜谉 诪讞爪诇转 砖诇 拽谞讬诐 讘讬谉 讘砖诇 砖讬驻讗 讜讙诪讬 讜讚讬讬拽讬谞谉 驻专拽 讗诪专 专讘讬 注拽讬讘讗 (砖讘转 讚祝 驻讚.) 诪诪驻抓 砖诇 砖讬驻讗 讜讙诪讬 讜讘驻专拽 讻讬爪讚 讛专讙诇 (讘''拽 讚祝 讻讛:) 讚讬讬拽讬谞谉 诪诪驻抓 砖诇 注抓 讜讛讗 讚讗讬转 诇讛讜 诇驻砖讜讟讬 讻诇讬 注抓 讟讛专讛 讘诪拽讜讛 讗祝 注诇 讙讘 讚拽专讗 讚讘诪讬诐 讬讜讘讗 讚讘住讜祝 驻专砖转 砖诪讬谞讬 讻转讬讘 讙讘讬 诪拽讘诇讬 讻诇讬 注抓 讚讻转讬讘 诪讻诇 讻诇讬 注抓 讗讜 讘讙讚 讗讜 注讜专 讗讜 砖拽 诪讻诇 诪拽讜诐 谞驻拽讗 诇谉 诪讗讬讚讱 拽专讗 讚讻转讬讘 讘驻专砖转 诪讚讬谉 讻诇 诪注砖讛 注讝讬诐 讜讻诇 讻诇讬 注抓 转转讞讟讗讜 讚诇讬讻讗 诇诪讬诪专 诪讛 诪注砖讛 注讝讬诐 诪讟诇讟诇 诪诇讗 讜专讬拽谉 讚诇讗 砖讬讬讱 诇诪讚专砖 讛讻讬 讗诇讗 讙讘讬 砖拽 砖讗讬谉 讚专讱 诇注砖讜转讜 讗诇讗 诪诇讗 讜专讬拽谉 砖注砖讜讬 诇砖讗转 讘讜 诪砖讗讜转 讻讚讻转讬讘 (讘专讗砖讬转 诪讘) 讜诇讛砖讬讘 讻住驻讬讛诐 讗讬砖 讗诇 砖拽讜: 讚诇讗 讞讝讬' 诇讗 诇注谞讬讬诐 讜诇讗 诇注砖讬专讬诐. 讜讗驻讬诇讜 讞讬砖讘 注诇讬讛谉 讘讟诇讛 讚注转讜 讜讛讗 讚诪砖诪注 讘讝讘讞讬诐 驻专拽 讚诐 讞讟讗转 (讚祝 爪讚.) 讚诪讟诇讬转 驻讞讜转讛 诪砖诇砖 注诇 砖诇砖 诪讛谞讬讗 讘讬讛 诪讞砖讘讛 讚诇讗 讚诪讬 讚讛转诐 诪讞砖讘转讜 谞讬讻专转 诪转讜讱 诪注砖讬讜 讻讚驻专讬砖讬转 驻专拽 讻''讞 讚讻诇讬诐: 讗讘诇 讗诐 讬砖 砖诐 讞诇诇 讟驻讞. 诪爪讬谞谉 诇诪讬诪专 专讘 讛讜谞讗 诇讟注诪讬讛 讚讗诪专 诇注讬诇 (讚祝 讬.) 讙讘讬 讘讬谉 住讜讻讛 诇住讜讻讛 讟驻讞 讜砖诪讗 诪讗谉 讚讗诪专 讛转诐 讗专讘注讛 讛讻讗 诪讜讚讛 讚讛讗 诇砖诪讜讗诇 讚讗诪专 讛转诐 注砖专讛 讛讻讗 诇讗 砖讬讬讱: 讘讬谉 诪诇诪讟讛 讘讬谉 诪转讜讱 讗讜讙谞讜. 讜讬砖 住驻专讬诐 砖讻转讜讘 讘讛谉 讘讬谉 诪诇诪讟讛 诪转讜讱 讗讜讙谞讜 讜诇讗 讬转讻谉 讚讗诐 讻谉 诪诇诪注诇讛 讛讬讬谞讜 讞讜抓 诇讘讜专 讚讗讬 讘转讜讱 讛讘讜专 住诪讜讱 诇砖驻转讜 讛讬讬谞讜 诪转讜讱 讗讜讙谞讜 讜讗诐 讻谉 讛讬讬谞讜 讻讜转诇 砖讘讬谞讬讛谉 讚拽讗诪专 专''讬 砖诪驻住讬拽讬谉 讘讬谉 砖转讬 讛讞爪专讜转 讜诪讛诇讻转 注诇 驻讬 讛讘讜专 讜注讜讚 讚讗诐 讻谉 诇讗 讛讜讬 诇诪注诇讛 讚转''拽 讻讙讜谉 诇诪注诇讛 讚专讘谉 砖诪注讜谉 讘谉 讙诪诇讬讗诇 讚驻诇讬讙讬 讗诪讜专讗讬 驻专拽 讻讬爪讚 诪砖转转驻讬谉 (注讬专讜讘讬谉 讚祝 驻讜) 讚专讘 讛讜谞讗 讗诪专 诇诪讟讛 诇诪讟讛 诪诪砖 诇诪注诇讛 诇诪注诇讛 诪诪砖 讜讝讛 讜讝讛 讘讘讜专 讜专讘 讬讛讜讚讛 讗讜诪专 诇诪讟讛 诇诪讟讛 诪谉 讛诪讬诐 [诇诪注诇讛 诇诪注诇讛 诪谉 讛诪讬诐]:





专讘讬谞讜 讞谞谞讗诇

讜讗讜拽讬诪谞讗 讘讗专讜讻讛 讜讘' 讻专注讬诐 讚讻诇讬 讛讜讗 讜讻讬 讛讗 讚转谞谉 诪讟讛 诪讬讟诪讗转 讗讘专讬诐 讜诪讬讟讛专转 讗讘专讬诐 专' 讞谞讬谉 讗诪专 讘讗专讜讻讛 讜讘' 讻专注讬诐 讘拽爪专讛 讜讘' 讻专注讬诐 讚注讚讬讬谉 转讜专转 讻诇讬 注诇讬讛 讚讞讝讬讗 诇诪住诪讻讬谞讛讜 讗讙讜讚讗 讜诇诪讬转讘 注诇讛 讜诇诪讬砖讚 讗砖诇讗 注诇讬讛 讜诪砖讜诐 讛讻讬 讚讗讜拽讬诪谞讗 诇诪转谞讬' 讘讚讗讬转 转讜专转 讻诇讬 注诇讬讛 讜谞讚讞转 讛讬讜转 住讬讜注 诇专诪讬 讘专 讟讘讬讜诪讬 讚讗诪专 住讻讻讛 讘讘诇讗讬 讻诇讬诐 驻住讜诇讛. 



讜驻砖讟 讗讘讬讬 诪讟诇讗讜转 砖讗讬谉 讘讛谉 讙' 注诇 讙' 讚诇讗 讞讝讜 诇讗 诇注谞讬讬诐 讜诇讗 诇注砖讬专讬诐 讜讗注"讙 讚转谞讬讗 讻讜讜转讬讛 讚转谞讬讗 诪讞爪诇转 砖诇 砖讬驻讗 讜砖诇 讙诪讬 讗注"驻 砖谞驻讞转讜 砖讬专讬讛 诪讻砖讬注讜专 讗讬谉 诪住讻讻讬谉 讘讛谉 讜砖诇 拽谞讬诐 讙讚讜诇讛 诪住讻讻讬谉 讘讛谉 专' 讗诇讬注讝专 讗讜诪专 讗诐 讗讬谞讛 诪拽讘诇转 讟讜诪讗讛 [诪住讻讻讬谉 讘讛] 诇讗 讚讬讬拽讗 诪转谞讬转讬谉 讻讜讜转讬讛 :




诪转谞讬' 讛讞讜讟讟 讘讙讚讬砖 诇注砖讜转 诇讜 住讜讻讛 讗讬谞讛 住讜讻讛. 讗诪专 专讘 讛讜谞讗 诇讗 砖谞讜 讗诇讗 砖讗讬谉 讞诇诇 讟驻讞 讘诪砖讱 砖讘注讛 讻讜'. 讬砖 诪讬 砖讗讜诪专 诇讗 砖谞讜 讻讬 讗讬谞讛 住讜讻讛 讗诇讗 讘讝诪谉 [砖讗讬谉] 砖诐 讞诇诇 讟驻讞 讘诪砖讱 砖讘注讛 讻讜' 诪讞讜讚砖 注砖讜讬 注讻砖讬讜 讘讛讙讙 讟驻讞 讙讜讘讛 讘诪砖讱 砖讘注讛. 讗讘诇 讗诐 讬砖 讟驻讞 砖诐 讛讗 拽讬讬"诇 讚讟驻讞 讗讛诇 讛讜讗 讜诪砖讱 讝' 讟驻讞讬诐 讛讜讗 诪砖讱 住讜讻讛 拽讟谞讛 讜讻讗讬诇讜 注讻砖讬讜 讛讜讗 注砖讜讬 诇砖诐 讛讞讙. 讜讬砖 诪讬 砖讗讜诪专 诇讗 砖谞讜 讗诇讗 砖讗讬谉 砖诐 讞诇诇 讗驻讬诇讜 讟驻讞 讘转讞诇转 讙讚讬砖转 讛讙讚讬砖 注砖讜讬 诇砖诐 爪诇 讘注诇诪讗 讗讘诇 讬砖 砖诐 讞诇诇 讟驻讞 讘诪砖讱 (砖砖讛) [砖讘注讛] 讟驻讞讬诐 砖讬注讜专 诪砖讱 住讜讻讛 拽讟谞讛 讜谞诪爪讗转 讛住讻讱 讛讛讬讗 注砖讜讬讛 诇砖诐 爪诇 住讜讻讛 讘注诇诪讗 讜拽讬讬"诇 住讜讻转 专拽讘"砖 住讜讻转 讙谞讘"讱 住讜讻讛 诪"诪 讻砖专讛 讜讝讛 砖讞讜讟讟 讘讙讚讬砖 诇诪讟讛 讜诪住讬专 讛讗诇讜诪讜转 诇讛砖诇讬诐 讝' 讟驻讞讬诐 讻讚讬 讛讻砖专 住讜讻讛 砖驻讬专 讚诪讬 诪讗讞专 砖讛住讻讱 诇砖讜诐 住讜讻讛 讘注诇诪讗 谞注砖讬转 讜讗讬谞讛 注砖讜讬讛 诇砖诐 讗讜爪专 砖讗讬谉 讚专讱 讘谞"讗 诇讛讙讚讬砖 转诇讜讬 讜讻讬讜谉 砖转诇讛 讝讛 谞转讘专专 诇砖诐 住讜讻讛 讛谞讬讞讜 诇驻讬讻讱 讻砖专. 讜砖讗专 讛砖诪讜注讛 驻砖讜讟讛 讛讬讗 驻讬专"砖 讙讗讜"谉 诇诪讬转讘 注诇讬讛 讜诇诪讬砖' 讗砖诇讗 专讗讜讬讛 讛讬讗 诇讬砖讘 注诇讬讛 讜诇讟讜讜转 谞注讜专转 讗讜 驻砖转谉 讗讜 拽谞讘讜住. 讗诇讗 砖讻诇 讛谞讟讜讜讛 讙诐 爪专讬讱 诇讬砖讘 讛讟讜讜讛 注"讙 诪拽讜诐 讙讘讜讛 讻讚讬 诇讛驻砖讬诇 讜讬专讚 诇诪讟讛 讜讻砖讝讜拽驻讬谉 讗专讜讻讛 讜拽爪专讛 注"讙 讘' 讻专注讬诐 讜住讜诪讻讬谉 讗讜转讛 讜讬讜砖讘讬诐 注诇讬讛 讜讻讻诇讬 讞砖讜讘讛. 讜讗注"驻 砖讗讬谞讛 诪讟讛 注诇 诪转讻讜谞转讛 诇驻讬讻讱 诪讬讟诪讗转 讗讘专讬诐 讜诪讬讟讛专转 讗讘专讬诐 讛诇诇讜:




讛诪砖诇砖诇 讚驻谞讜转 诪诇诪注诇讛 诇诪讟讛 讗诐 讙讘讜讛讜转 诪谉 讛讗专抓 讻讜'.





专讬讟讘"讗

转谞讬讗 诪讟诪讗讛 讞讘讬诇讛 讜诪讟讛专转 讞讘讬诇讛. 驻讬专讜砖 砖讗讬谉 诇讛 讟讜诪讗讛 讜讟讛专壮鈥� 讘诪拽讜讛 讗诇讗 讻诇讛 讻讗讞转 砖讻诇 砖讛讜讗 诪讞讜诇讬讜转 讗讬谞讜 诪讟讛专 讗诇讗 讻诇讜 讻讗壮鈥� 讜讗诐 驻专拽 讛讞讜诇讬讜转 讗讬谞讜 讟讛讜专. 讜讗讙讘 讗讜专讞讬谉 砖诪注讬谞谉 讚驻砖讜讟讬 讻诇讬 注抓 讜讬砖 诇讛诐 讟讜诪讗壮鈥� 讜讟讛专讛 讘诪拽讜讛 讜讻讚讻转讬讘谞讗 诇注讬诇 转谞讬讗 讻讜转讬讛 讚专讘 讟讘讬讜诪讬 诪讞爪诇转 砖诇 砖讬驻讛 讜砖诇 讙诪讬 讗专讜讙讛 砖讬专讬讛 讗祝 注诇 驻讬 砖谞驻讞转讜 诪讻砖讬注讜专 砖讗讬谉 诪拽讘诇讬谉 讟讜诪讗讛 讗讬谉 诪住讻讻讬谉 讘讛 讻讗诇讜 讛讬讗 砖诇诪讛 讚住转诪讗 诇砖讻讬讘讛. 诪讞爪诇转 拽谞讬诐 讙讚讜诇讛 诪住讻讻讬谉 讘讛 讚住转诪讗 诇住讻讜讱 拽讟谞讛 讗讬谉 诪住讻讻讬谉 讘讛 讚住转诪讗 诇讬砖讬讘讛:



专讘讬 讗诇讬注讝专 讗讜诪专 讗诐 讗讬谞讛 诪拽讘诇转 讟讜诪讗讛 诪住讻讻讬谉 讘讛 驻专讬砖谞讗 讘砖诇讛讬 驻专拽讬谉 讚讗讙讚讜诇讛 驻专讬讱 讜住讘专 住转诐 讙讚讜诇讛 谞诪讬 诇砖讻讬讘讛 注讚 砖讬注砖谞讛 讘驻讬壮鈥� 诇住讬讻讜讱 讚讛砖转讗 讗讬谞讛 诪拽讘诇转 讟讜诪讗讛 讜诪住讻讻讬谉 讘讛 讜讛讗 驻专讬砖谞讗 诇注讬诇 讚讻诇 砖讗讬谞讛 诇讬砖讬讘讛 讗注状驻 砖拽砖讜专讛 砖诇讗 诇讟诇讟诇讛 讜讗讙讚讛 讻砖专讛 讜讛讗 讚转谞谉 讛讞讜讟讟 讘讙讚讬砖 诇注砖讜转 诇讜 住讜讻讛 讗讬谞讛 住讜讻讛 讚讛状诇 转注砖讛 讜诇讗 诪谉 讛注砖讜讬 砖诇讗 谞注砖讛 诇砖诐 爪诇 讗住讬拽谞讗 讚讗讬 讗讬讻讗 讞诇诇 讟驻讞 讘讙讜讘讛 讘诪砖讱 砖讘注讛 讘讗讜专讱 讜专讜讞讘 讻砖讬注讜专 住讜讻讛 拽讟谞讛 讻砖专讛 驻讬专讜砖 讛谞讬讞讜 讻砖注砖讛 讛讙讚讬砖 诇砖诐 爪诇 讚讻讬讜谉 讚讗讬讻讗 讛讗讬 砖讬注讜专讗 砖讛讜讗 讞砖讜讘 讗讛诇 讙讘讬 讟讜诪讗讛 讜谞注砖讛 讘讛讻砖专 诇砖诐 爪诇 讛讜讬 讻讗诇讜 谞注砖讛 讻诇讛 诇砖诐 爪诇 讜转注砖讛 拽专讬谞讗 讘讬讛 讜讗讬谉 诇砖讜谞讜 砖诇 专砖状讬 讝状诇 诪讞讜讜专 讘讝讛 讚讜讚讗讬 讻诇 砖诇讗 讛谞讬讞讜 诪转讞诇讛 诇砖诐 爪诇 讗讬谞讜 讻诇讜诐 诪砖讜诐 诪注砖讛 砖讬注砖讛 讗讞状讻 讚住讻讻讗 诪诪讬诇讗 讛讜讬 讻讚诪注讬拽专讗 砖诇讗 诇砖诐 爪诇 讜讛状诇 转注砖讛 讜诇讗 诪谉 讛注砖讜讬 讚讞讟讟转 讛讙讚讬砖 诇注砖讜转 讞诇诇 诇住讻讱 讗讬谉 讝讛 诪注砖讛 讘住讻讱 讚讗状讻 讻砖讞讜讟讟 讗讜转讜 诇讙诪专讬 讛专讬 讬砖 讻讗谉 诪注砖讛 讙诪讜专 讻砖诇讗 讛讬讛 砖诐 讞诇诇 讟驻讞 讗诇讗 讜讚讗讬 讻讚讗诪专谉:



诪转谞讬壮鈥� 讛诪砖诇砖诇 讚驻谞讜转 诪诇诪注诇讛 诇诪讟讛 讜讛讜讬讗 诇讛 诪讞讬爪讛 转诇讜讬讛 讗诐 讙讘讜讛讜壮鈥� 诪谉 讛讗专抓 讙壮鈥� 讟驻讞讬诐 讚诇讬讻讗 诇讘讜讚 驻住讜诇讛 讚诇讗 讗诪专讬壮鈥� 讙讜讚 讗讞讬转 诪讞讬爪转讗 驻讞讜转 诪讻讗谉 讻砖专讛 讚讗诪专讬谞谉 诇讘讜讚 讜讗驻讬诇讜 讗讬谉 讘讛 讗诇讗 砖讘注讛 讜诪砖讛讜 驻住讜诇讛 诪诇诪讟讛 诇诪注诇讛 讗诐 讙讘讜讛讜转 诪谉 讛讗专抓 注砖专讛 讟驻讞讬诐 讻砖专讛 讚讗诪专讬谞谉 讙讜讚 讗住讬拽 诪讞讬爪讛 诪讬讛讜 讘诪讞讬爪讛 砖讗讬谉 讘讛 注砖专讛 诇注讜诇诐 诇讗 讗诪专讬谞谉 讙讜讚 讗住讬拽 诪讞讬爪转讗. 专讘讬 讬讜住讬 讗讜诪专 讻砖诐 砖诪诇诪讟讛 诇诪注诇讛 注砖专讛 讻讱 诪诇诪注诇讛 诇诪讟讛 注砖专讛 讚讗诪专讬壮鈥� 讙讜讚 讗讞讬转 诪讞讬爪转讗 讜爪专讬讱 砖讬讛讬讜 诪讻讜讜谞讜转 讻谞讙讚 讛住讻讱:



讛专讞讬拽 讗转 讛住讻讜讱 诪谉 讛讚驻谞讜转 讙壮鈥� 讟驻讞讬诐 驻住讜诇讛. 驻讬专讜砖 讚讗讜讬专 砖诇砖讛 驻住讜诇 讜讞讜爪抓 诇讙诪专讬 讻讗诇讜 讗讬谉 讻讗谉 讚讜驻谉 讜讚讬谉 讚讜驻谉 注拽讜诪讛 诇讬讻讗 讘讗讜讬专 讚诇讗 砖讬讬讱 诇诪讬诪专 讘讬讛 讛讻讬 诇驻讬 讛驻讬专讜砖 讛谞讻讜谉 砖讻转讘谞讜 讘讚讜驻谉 注拽讜诪讛 驻讞讜转 诪讻讗谉 讻砖专讛 讜讘诇讘讚 砖诇讗 讬砖谉 转讞转讬讜 讜讻谉 讛讜讗 讘讬专讜砖诇诪讬 讗诪转谞讬转讬谉 讛专讞讬拽 讗转 讛住讬讻讜讱 砖诇砖讛 讟驻讞讬诐 驻住讜诇讛 驻讞讜转 诪讻讗谉 讻砖专讛 诪讛讜 诇讬砖谉 转讞转讬讜 讗状专 讬爪讞拽 讘谉 讗诇讜砖讬讘 讛专讬 讛讟讬讟 讛谞专讜拽 讬讜讻讬讞 砖讛讜讗 诪爪讟专祝 讜讛讟讜讘诇 讘讜 诇讗 注诇转讛 诇讜 讟讘讬诇讛 讗祝 讝讛 诪爪讟专祝 讜讗讬谉 讬砖谞讬谉 转讞转讬讜 讜讛状谞 讗讬转讗 讘讙诪壮鈥� 讚讬诇谉 诇拽诪谉 讘驻专拽讬谉 讜诇讬转 讛诇讻转讗 讻专状讬 讘诪讞讬爪讛 转诇讜讬讛 讜讗讬谉 诪讞讬爪讛 转诇讜讬讛 诪讜转专转 讗诇讗 讘驻讞讜转 诪讙壮鈥� 砖讬砖 诇讘讜讚 讚拽讜诇讗 讛讜讗 砖讛拽讬诇讜 讘诪讬诐 诇拽诪谉 讘讘专讬讬转讗 诪砖讜诐 砖讗讬谉 讘讛 讚专讬住转 讗讚诐 讻诇诇 讜诇讗 砖讬讬讱 诇诪讬诪专 讘讛 讙讚讬讬诐 讘讜拽注讬谉 讘讛 讜讘拽讬注转 讙讚讬讬诐 诇讗 砖诪讛 讘拽讬注讛 讻讚讗讬转讗 驻专拽 专讘讬 注拽讬讘讗 讚砖讘转 讙讘讬 讛讗 诪诇转讗 讻讚讗讬壮鈥� 讛转诐 讘诪住壮鈥� 注讬专讜讘讬谉:



讙诪专讗 讘诪讗讬 拽讗 诪驻诇讬讙讬 诪专 住讘专 讚讛讬讬谞讜 专讘讬 讬讜住讬 诪讞讬爪讛 转诇讜讬讛 诪转专转 诪专 住讘专 讚讛讬讬谞讜 专讘谞谉 讗讬谉 诪讞讬爪讛 转诇讜讬讛 诪转专转:



转谞谉 讛转诐 讘讜专 砖诇 砖谞讬 砖讜转驻讬诐 砖讞诇拽讜 讛讘转讬诐 讜注砖讜 诪讞讬爪讛 诇讞诇讜拽 讗讜转诐 讻谞讙讚 讞爪讬 讛讘讜专 讜谞砖讗专 讛讘讜专 诪砖讜转祝 讘讞爪专 讛诪砖讜转祝 讘讬谉 砖谞讬讛诐 讜诇讗 注专讘讜 讗住讜专 诇讗壮鈥� 诪讛诐 诇讛讜爪讬讗 讜诇讛讻谞讬住 砖诐 讻诇讜诐 讗讬谉 诪诪诇讗讬谉 诪诪谞讜 讘砖讘转 讗诇讗 讗状讻 注砖讛 讘讘讜专 注爪诪讜 诪讞讬爪讛 讬壮鈥� 诪讘注讜讚 讬讜诐 诇讞诇拽讜 讘讬谉 诪诇诪讟讛 讘转讞转讬壮鈥� 讛讘讜专 讚讗诪专讬 讙讜讚 讗住讬拽 诪讞讬爪转讗 讘讬谉 诪诇诪注诇讛 诇诪讟讛 讚讗诪专讬谞谉 讙讜讚 讗讞讬转 诪讞讬爪讛 讗讘诇 诪讞讬爪转 讛讞爪专 诇讗 诪讛谞讬讗 讚诇讗 诪讬谞讻专讗 讻讬讜谉 讚诇讗讜 诇讘讜讚 讛讜讗 专砖讘状讙 讗讜诪专 讘砖状讗 诪诇诪注诇讛 讬注砖讛 诪讞讬爪讛 讝讜 讚讗诪专讬谞谉 讙讜讚 讗讞讬转 讜讘讛状讗 诪诇诪讟讛 讚讜拽讗 转状拽 住讘专 诇讗 谞讞诇拽讜 讘状砖 讜讘状讛 讘讚讘专 讝讛:





讛诪讗讬专讬

讻讘专 讘讬讗专谞讜 砖讻诇 砖住讬讻讱 讘讘诇讗讬 讻诇讬诐 讗注"驻 砖讗讬谉 讗讜转诐 讛讘诇讗讜转 诪拽讘诇讜转 讟讜诪讗讛 讛讜讗讬诇 讜讘讗讜 诪诪拽讜诐 讛诪拽讘诇 讟讜诪讗讛 驻住讜诇讜转 诇住讬讻讜讱 诪注转讛 住讬讻讱 讘诪讟诇谞讬讜转 砖讗讬谉 讘讛谉 砖诇砖 注诇 砖诇砖 讗注"驻 砖讗讬谉 诪拽讘诇讜转 讟讜诪讗讛 驻住讜诇讜转 诇住讬讻讜讱 讜讻谉 诪讞爪诇转 砖诇 砖讬驻讛 讜砖诇 讙诪讬 砖注砖讗谉 诇砖讻讬讘讛 讜谞驻讞转讜 讗注"驻 砖谞驻讞转讜 诪砖讬注讜专 讟讜诪讗讛 砖讛讜讗 砖砖讛 注诇 砖砖讛 讗讬谉 诪住讻讻讬谉 讘讛 讜诪讞爪诇转 砖诇 拽谞讬诐 诇注谞讬谉 住讻讱 讬转讘讗专 讚讬谞讛 诇诪讟讛:



讛诪砖谞讛 讛砖讘讬注讬转 讜讛讻讜谞讛 讘讛 诇讛转讞讬诇 讘讘讬讗讜专 讛讞诇拽 讛砖诇讬砖讬 讜讛讜讗 砖讗诪专 讛诪砖诇砖诇 讚驻谞讜转 诪诇诪注诇谉 诇诪讟谉 讗诐 讙讘讜讛讛 诪谉 讛讗专抓 砖诇砖讛 讟驻讞讬诐 驻住讜诇讛 诪诇诪讟谉 诇诪注诇谉 讗诐 讙讘讜讛讛 诪谉 讛讗专抓 注砖专讛 讟驻讞讬诐 讻砖专讛 专' 讬讜住讬 讗讜诪专 讻砖诐 砖诪诇诪讟谉 诇诪注诇谉 注砖专讛 讟驻讞讬诐 讻讱 诪诇诪注诇讛 诇诪讟讛 注砖专讛 讟驻讞讬诐 讛专讞讬拽 讗转 讛住讬讻讜讱 诪谉 讛讚驻谞讜转 砖诇砖讛 讟驻讞讬诐 驻住讜诇讛 讗诪专 讛专"诐 讙讜讘讛 讛住讜讻讛 讗讬谉 专讗讜讬 砖讬讛讬讛 驻讞讜转 诪注砖专讛 讟驻讞讬诐 讻诪讜 砖讝讻专谞讜 讜专' 讬讜住讬 住讘专 讻讬 诪讞讬爪讛 转诇讜讬讛 诪讜转专转 讜诇驻讬讻讱 讗讜诪专 讻讬 讻砖讛讚讜驻谉 讛讜讗 诇讘讜讚 讘讙讙 讜讬砖 讘讜 注砖专讛 讟驻讞讬诐 讗驻讬诇讜 讘讬谞讜 讜讘讬谉 讛讗专抓 讬讜转专 诪砖诇砖讛 讟驻讞讬诐 砖讛讜讗 讻砖专讛 讜讗讬谉 讛诇讻讛 讻专' 讬讜住讬:



讗诪专 讛诪讗讬专讬 讛诪砖诇砖诇 讚驻谞讜转 诪诇诪注诇讛 诇诪讟讛 专"诇 砖诪转讞讬诇 诇讗专讙诐 转讞转 砖驻转 讛住讻讱 讜讛诇讱 诇讜 讘讗专讬讙转讜 诪诇诪注诇讛 诇诪讟讛 讜诇讗 讛讙讬注 讘注砖讬讬转诐 注讚 诇讗专抓 讜讝讜 讛讬讗 讛谞拽专讗转 讘讻诇 诪拽讜诐 诪讞讬爪讛 转诇讜讬讛 讗诐 讙讘讜讛讜转 诪谉 讛拽专拽注 砖诇砖讛 讟驻讞讬诐 驻住讜诇讛 讗注"驻 砖讬砖 讘诪讞讬爪讛 注砖专讛 砖讛讜讗 砖讬注讜专 诪讞讬爪讛 砖讻诇 诪讞讬爪讛 砖讛讙讚讬讬诐 讘讜拽注讬谉 讘讛 讗讬谞讛 诪讞讬爪讛 讜讗讬谉 讗讜诪专讬谉 讘讛 讙讜讚 讗讞讬转 讻讱 讛诇讻讛 讙讜讚 讗住讬拽 讗诪专讬谞谉 讙讜讚 讗讞讬转 诇讗 讗诪专讬谞谉 诪驻谞讬 砖讚专讱 讘谞讬谉 诇注诇讜转 诪诇诪讟讛 诇诪注诇讛 讜诇讗 诪诇诪注诇讛 诇诪讟讛 讜诪"诪 讘驻讞讜转 诪砖诇砖讛 诇讘讜讚 讛讜讗 讜讗祝 诇讚注转 讛讗讜诪专 讘诪住讻转 讞讙讬讙讛 讙讜讚 讗讞讬转 讗诪专讬谞谉 诇讗 谞讗诪专讛 讗诇讗 讘诪讬诐 砖讚专讻谉 诇讬专讚 诪诇诪讟讛 诇诪注诇讛 讻诇讜诪专 砖讛转讞讬诇 讘讗专讬讙转诐 诪诇诪讟讛 讜注讜诇讛 讜讛讜诇讱 注讚 注砖专讛 讟驻讞讬诐 讜讗讬谞讛 诪讙注转 注讚 砖驻转 讛住讻讱 讻诇 砖讙讘讜讛讛 注砖专讛 讻砖专讛 讜诪讟注诐 讙讜讚 讗住讬拽 讜专' 讬讜住讬 诪讻砖讬专 讗祝 讘诪诇诪注诇讛 诇诪讟讛 砖讛讜讗 住讜讘专 讙讜讚 讗讞讬转 讜讛诇讻讛 讻转"拽 讜讻诪讜 砖讻转讘谞讜 讘注讬专讜讘讬谉 砖讗讬谉 诪讞讬爪讛 转诇讜讬讛 诪转专转 讗诇讗 讘诪讬诐 讗诇讗 诇注谞讬谉 砖讘转 讘诇讘讚:



讛专讞讬拽 讗转 讛住讬讻讜讱 诪谉 讛讚驻谞讜转 砖诇砖讛 讟驻讞讬诐 专"诇 讗驻讬' 注砖讛 讛讚驻谞讜转 砖诇讬诪讜转 诪谉 讛讗专抓 注讚 讙讜讘讛 讛住讬讻讜讱 讗诇讗 砖诇讗 讚讘拽 讛讚讜驻谉 讗爪诇 讛住讻讱 讜讛专讞讬拽讜 砖诇砖讛 驻住讜诇 砖讗讜讬专 驻讜住诇 讘砖诇砖讛 讘讻诇 住讜讻讛 砖讛专讬 讛讗讜讬专 诪转讞诇拽 讘讬谉 讛住讻讱 诇讚讜驻谉 讜谞诪爪讗 砖讗讬谉 讻讗谉 讚讜驻谉 讜讻谉 讛讚讬谉 诇讗讜讬专 砖讘讗诪爪注 住讜讻讛 讻诇 砖讗讬谉 诇讛 讗诇讗 砖诇砖 讚驻谞讜转 讜讗驻讬' 讬砖 讘讻诇 爪讚 砖讬注讜专 住讜讻讛 砖讛专讬 讗讬谉 诇讻诇 讞诇拽 诪诪谞讛 讗诇讗 砖转讬 讚驻谞讜转 讗讘诇 住讜讻讛 砖诇 讗专讘注讛 讚驻谞讜转 讻诇 砖讬砖 讘讞诇拽讬讛 诪谉 讛讗讜讬专 诇讻诇 爪讚 砖讬注讜专 住讜讻讛 讻诇 讞诇拽 讜讞诇拽 讻砖专 诇注爪诪讜 砖讛专讬 谞砖讗专讜 砖诇砖 诪讞讬爪讜转 诇讻诇 讞诇拽 讜讻谉 讛讚讬谉 讘住讻讱 驻住讜诇 讜诇诪讚转 砖讗讬谉 讚讬谉 讚讜驻谉 注拽讜诪讛 谞讗诪专 讗祝 诪谉 讛爪讚 讘讗讜讬专 讗诇讗 讘住讻讱 驻住讜诇 讜讻谉 诇诪讚转 砖驻住讜诇 讗讜讬专 讗讬谞讜 讗诇讗 诪砖讜诐 讛驻住拽 讜砖讗讬谉 诇讛 砖诇砖 诪讞讬爪讜转 讜诪"诪 诇注谞讬谉 诪砖谞转谞讜 讻诇 砖诇讗 讛专讞讬拽谉 砖诇砖讛 诪谉 讛爪讚 讻砖专讛 讜讗讬谉 讘讝讛 讞诇讜拽 讘讬谉 砖讛诪讞讬爪讛 砖诇讬诪讛 讜诪讙注转 注讚 诇住讬讻讜讱 讘讬谉 砖讛讬讗 注砖专讛 诪谉 讛讗专抓 讜诇诪注诇讛 注砖专讛 讗诇讗 砖讛住讻讱 讙讘讜讛 讛专讘讛 讜诪"诪 讬砖 讗讜诪专讬诐 砖讻诇 砖讛诪讞讬爪讛 专讞讜拽讛 诪谉 讛住讬讻讜讱 讗注"驻 砖讛讬讗 诪讞讬爪讛 讻砖专讛 砖讛专讬 讬砖 讘讛 诪讞讬爪讛 注砖专讛 爪专讬讱 诪"诪 砖转讛讗 诪讻讜讜谞转 转讞转 砖驻转 讛住讻讱 讚转专转讬 诇讗 讗诪专讬谞谉 专"诇 砖谞讻砖讬专 讘讛 讛专讞拽讛 诪转讞转讬讛 诪转讜专转 讙讜讚 讗住讬拽 讜讛专讞拽讛 诪爪讚讛 诪转讜专转 诇讘讜讚 诇讗 讜讗祝 讛诐 谞住注讚讬诐 讘讛 诪讚讘专讬讛诐 砖诇 讙讚讜诇讬 讛诪讞讘专讬诐 砖讻转讘讜 讘讝讜 砖诇 诪砖诇砖诇 讚驻谞讜转 讗诐 讙讘讜讛讜转 诪谉 讛讗专抓 注砖专讛 讗注"驻 砖讛住讻讱 讙讘讜讛 诪讛诐 讛专讘讛 讻砖专讛 讜讘诇讘讚 砖讬讛讜 诪讻讜讜谞讜转 转讞转 砖驻转 讛住讻讱 讜讗讬谉 讝讛 谞专讗讛 砖讻诇 讘转讜讱 砖诇砖讛 讻讬讜讜谉 讛讜讗 讜讛专讬 讛转专谞讜 诇讘讜讚 讜讚讜驻谉 注拽讜诪讛 讗祝 诪讻诪讛 专讜讞讜转 讜讻谉 讻诇 砖讘讙讜讚 讗住讬拽 诪爪讚 讗讞讚 讜转讜专转 诇讘讜讚 诪爪讚 讗讞专 讻砖专讛 讘诇讗 砖讜诐 驻拽驻讜拽:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



讘讜专 砖讘讬谉 砖转讬 讞爪专讜转 讗讬谉 诪诪诇讗讬谉 讛讬诪谞讜 讘砖讘转 诪驻谞讬 砖讻诇 讗讞讚 讜讗讞讚 谞注砖讛 讘诪诇讜讗讜 诪诪诇讗 诪专砖讜转 讞讘讬专讜 讜诪转讜讱 讻讱 谞讗住专讜 讗讗"讻 注砖讜 诇讜 诪讞讬爪讛 注砖专讛 砖谞转讘专专 讞诇拽 讻诇 讗讞讚 讘讬谉 砖谞注砖讬讛 讛诪讞讬爪讛 诪诇诪讟讛 诪谉 讛诪讬诐 讘讬谉 砖谞注砖讬转 讛诪讞讬爪讛 诪诇诪注诇讛 诪谉 讛诪讬诐 讘讬谉 诪转讜讱 讗讙谞讜 专"诇 诪砖驻转 讛讘讜专 讜诇驻谞讬诐 讗注"驻 砖讗讬谞讛 诪讙注转 诇诪讬诐 讗讘诇 讻讜转诇 讛讞爪专 砖注诇 讛讘讜专 讗讬谞讛 诪讜注诇转 诇讻讱 砖讛专讬 转诇讜讬讛 讛讬讗 诇诪注诇讛 诪谉 讛讘讜专 讜讗讬谞讛 专讗讜讬讛 诇讛砖转诪砖 诇转讜讱 讛讘讜专 讜讻谉 砖诇讗 谞注砖讛 诇砖诐 讛诪讬诐 讜诪讛 砖谞讗诪专 讘住讜讙讬讗 讝讜 砖诪爪讗讜 住讚讬谞讬诐 驻专讜砖讬诐 讜讛讘讬讗讜 住驻专 转讜专讛 注诇 住诪讱 讗讜转谉 讛诪讞讬爪讜转 砖讛讬讜 转诇讜讬讜转 诇讗 讻讚讬谉 谞注砖讛 讜诪注砖讛 讝讛 讛讬讛 砖驻注诐 讗讞转 砖讻讞讜 讜诇讗 讛讘讬讗讜 住驻专 转讜专讛 砖讛讬讛 诪讜谞讞 讘讗讞讚 诪讞爪专讜转 讛诪讘讜讬 诇讘讬转 讛讻谞住转 砖讛讬讛 讘转讜讱 讛诪讘讜讬 讙诐 讻谉 讜讘谞讬 讛诪讘讜讬 诇讗 谞砖转转驻讜 讝讛 注诐 讝讛 讜谞诪爪讗讜 讘注诇 讘转讬诐 讗讜住专讬诐 讝讛 注诇 讝讛 讜讗"转 砖讬讘讟诇讜 专砖讜转诐 诇讘注诇 讞爪专 讝讛 砖讛住驻专 讘转讜讻讜 讗"讻 讛讬讜 讛诐 讗住讜专讬诐 讘讘转讬讛诐 讻诇 讗讜转讛 砖讘转 讗讜 砖诪讗 讛讬讛 讙讜讬 讘讬谞讬讛诐 讜诇讗 专爪讛 诇砖讻讜专 讜谞讗诪专 注诇 讝讛 讘讙诪专讗 砖驻专砖讜 住讚讬谞讬诐 诪讗讜转讛 讞爪专 诇讘讬转 讛讻谞住转 砖讛讬讛 讻谞讙讚讛 讜讘诪讞讬爪讜转 讗诇讜 谞讞诇拽讜 讛讞爪专 讜讘讬转 讛讻谞住转 诪砖讗专 讘谞讬 讛诪讘讜讬 讜谞注砖讛 讘注诇 讛讞爪专 讜讘讬转 讛讻谞住转 讻专砖讜转 讗讞转 讜诇注讬专讜讘 诇讗 讛讜爪专讻讜 砖讗讬谉 讘讘讬转 讛讻谞住转 讚讬讜专讬谉 讜注诇 住诪讱 讝讛 讛讘讬讗讜 住驻专 转讜专讛 讘讘讬转 讛讻谞住转 讜拽专讗讜 讘讛 讜诪"诪 砖讗诇讜 讘讛 讘讙诪专讗 驻讬专住讜 讛讬讻讬 驻专住讬 讜驻讬专砖讜 讘讛 讙讚讜诇讬 讛专讘谞讬诐 讻诇讜诪专 讛讗讬讱 讛讜爪讬讗讜诐 诪谉 讛讘讬转 诇诪讘讜讬 讛讗 诪砖讜诐 注砖讬讬转 诪讞讬爪讛 诇讬讻讗 砖注砖讬讬转 诪讞讬爪讛 讘诇讗 讗讛诇 诪讜转专转 讜讗讬谉 讛讚讘专讬诐 诪讞讜讜专讬诐 讞讚讗 砖讗诐 讻谉 讛讬讛 诇讜 诇讜诪专 讛讬讻讬 讗驻拽讬谞讛讜 讜诇讗 讛讬讻讬 驻专住讬 讜注讜讚 砖讻诇 注砖讬讬转 诪讞讬爪讛 讛爪专讬讻讛 诇讛讻砖讬专 讘讟诇讟讜诇 讜讚讗讬 讗住讜专讛 讘诇讗 讗讛诇 讜讻诪讜 砖讗诪专讜 讻讗谉 讘讚讜驻谉 砖诇讬砖讬 讻讗谉 讘讚讜驻谉 专讘讬注讬 讻诇讜诪专 砖讚讜驻谉 砖诇讬砖讬 砖讛讜讗 爪专讬讱 诇讛讻砖讬专 讘讟诇讟讜诇 砖讗讬谉 诪讟诇讟诇讬谉 讗诇讗 讘砖诇砖 诪讞讬爪讜转 讗住讜专 讘注砖讬讬转讛 讗驻讬' 讘驻专讬住转 讘讙讚 讛讗 讘专讘讬注讬 砖讗讬谉 讘讛 爪讜专讱 讟诇讟讜诇 诪讜转专转 讜诪讛 砖讗诪专讜 讘注讬专讜讘讬谉 驻专拽 讙讙讜转 讚砖诪讜讗诇 讜专讘 讚讛讜讜 讬转讘讬 讘讛讛讜讗 讞爪专 谞驻诇 讙讜讚讗 讚讘讬谞讬 讘讬谞讬 讜讗诪专 砖诪讜讗诇 谞讙讬讚讜 诇讬讛 讙诇讬诪讗 讻讘专 讛转讘讗专 砖诇爪谞讬注讜转 讘注诇诪讗 讛讜讗 讚注讘讬讚 讜诇讗 诇爪讜专讱 讛讻砖专 讛讗 诇讛讻砖讬专 讗住讜专 讜讛讜讗 砖讛拽砖讜 讛讬讻讬 驻专住讬 讜转讬专抓 讜诇讗 转讬诪讗 驻讬专住讜 讗诇讗 诪爪讗讜 住讚讬谞讬诐 驻专讜住讬诐 诪讞爪专 砖讛住驻专 讘转讜讻讜 诇讘讬转 讛讻谞住转 砖讻谞讙讚讛 讜讛讬讜 讙讘讜讛讬诐 诪谉 讛拽专拽注 砖诇砖讛 讟驻讞讬诐 讜注诇 讝讜 讗诪专讜 砖诇讗 讻讚讬谉 谞注砖讛 砖讗讬谉 诪讞讬爪讛 转诇讜讬讛 诪转专转 讜讬"诪 讘诪注砖讛 讝讛 砖专砖讜转 讛讬讛 讘讗诪爪注 讜讗讬谉 谞专讗讛 诇讜诪专 砖讛拽诇讜 讘讛 讻诇 讻讱 讜诇注谞讬谉 驻住拽 诪讬讛讗 讛讚讬谉 砖讜讛 讘谞讬讛诐 讜讻讘专 讘讬讗专谞讜 注谞讬谉 讘讜专 砖讘讬谉 砖转讬 讞爪专讜转 讻讜诇讜 讘讗专讜讻讛 讘诪住讻转 注讬专讜讘讬谉 驻专拽 砖转讜祝:



诪讞爪诇转 讗专讘注讛 讜诪砖讛讜 诪转专转 讘住讜讻讛 诪砖讜诐 讚讜驻谉 诇注谞讬谉 讙讜讘讛 讛讚讜驻谉 讻诇 砖讗讬谉 讛住讬讻讜讱 讗诇讗 讘讙讜讘讛 注砖专讛 砖转讜诇讛 讗讜转讛 讘讗诪爪注讬转讛 讘驻讞讜转 诪砖诇砖讛 诇诪注诇讛 诇爪讚 讛住讻讱 讜讘驻讞讜转 诪砖诇砖讛 诇诪讟讛 诇爪讚 讛拽专拽注 讜诇诪讚转 砖讗讜诪专讬谉 诇讘讜讚 诪砖转讬 专讜讞讜转 讜讗诐 讛住讻讱 讙讘讜讛 讗讞讚 注砖专 讗转讛 爪专讬讱 诇诪讞爪诇转 讞诪砖讛 讜诪砖讛讜 讜讗诐 讙讘讜讛讛 砖谞讬诐 注砖专 讗转讛 爪专讬讱 诇诪讞爪诇转 砖砖讛 讜诪砖讛讜 讗讘诇 讻诇 砖讙讘讜讛 砖诇砖讛 注砖专 讗讜 诪砖诐 讜诇诪注诇讛 注讚 注砖专讬诐 讗诪讛 注讜砖讛 诪讞爪诇转 砖讘注讛 讜诪砖讛讜 讜转讜诇讛 讗讜转讛 讘驻讞讜转 诪砖诇砖讛 住诪讜讱 诇拽专拽注 讜讛专讬 讛讬讗 诪讞讬爪讛 注砖专讛 讜诪转讬专讬谉 讗讜转讛 诪转讜专转 讙讜讚 讗住讬拽:



驻住 讗专讘注讛 讜诪砖讛讜 诪转讬专 讘住讜讻讛 诪砖讜诐 讚讜驻谉 诇注谞讬谉 诪砖讱 讛住讜讻讛 讜诪注诪讬讚讜 讘驻讞讜转 诪砖诇砖讛 住诪讜讱 诇讚讜驻谉 讜谞诪爪讗 讚讜驻谉 砖讘注讛 讜讚讜拽讗 讘驻住 讗专讘注讛 砖讬砖 讘讛 砖讬注讜专 诪拽讜诐 讗讘诇 讟驻讞 讜诪砖讛讜 诇讛注诪讬讚讜 讘讗诪爪注 砖讘讬谉 讚讜驻谉 诇讚讜驻谉 注讚 砖讬砖讗专 驻讞讜转 诪砖诇砖讛 诇讻讗谉 讜驻讞讜转 诪砖诇砖讛 诇讻讗谉 讛讜讗讬诇 讜讗讬谉 讘注讜诪讚 砖讬注讜专 讛专讗讜讬 诇讗 砖讗诐 讻谉 讛讬讛 诇讜 诇诇诪讚谞讜 讻讱 讜诪"诪 讬砖 诪拽讬诇讬诐 讘讝讜 讗诇讗 砖讘讗 诇诇诪讚谞讜 讛注谞讬谉 讘住讜讻讛 讙讚讜诇讛 砖砖讬注讜专 砖讘讬谉 讚讜驻谉 诇讚讜驻谉 讙讚讜诇 讜讗讬谉 诇讚讜谉 讘讛 诇讘讜讚 讗诇讗 诪爪讚 讗讞讚 讜讚讘专 讝讛 讗转讛 诪驻专砖讜 讘砖转讬 讚驻谞讜转 砖讗讬谉 拽砖讜专讜转 讝讜 讘讝讜 讗诇讗 讝讜 讻谞讙讚 讝讜 砖讗讬诇讜 讘拽砖讜专讜转 讚讬讜 讘讟驻讞 砖讜讞拽 讜爪讜专转 驻转讞 讗讜 砖诪讗 讗祝 讘讝讜 讜讘驻住 讗专讘注讛 讘诇讗 爪讜专转 驻转讞 注诇 讛讚专讱 砖讛转讘讗专:





转讜住驻讜转 专讬"讚

砖诇 拽谞讬诐 讜讙讚讜诇讛 诪住讻讻讬谉 讘讛谉 专"讗 讗诐 讗讬谞讛 诪拽讘诇转 讟讜诪讗讛 诪住讻讻讬谉 讛"讙 讜讙讚讜讛诇 讜讗诐 讜诇讗 讗祝 讜讛"驻 诪讞爪诇转 拽谞讬诐 讗驻讬诇讜 拽讟谞讛 住转诪讛 诇住讬讻讜讱 拽讬讬诪讗 讜讗诇 诇砖讻讬讘讛 诪驻谞讬 砖讛讬讗 拽砖讛 讗讜 诪讞爪诇转 砖诇 注砖讘讬诐 砖讛讬讗 讙讚讜诇讛 住转诪讛 诇住讬讻讜讱 注讘讬讚讗 讜诇讗 诇砖讻讻讬讘讛 讜诪住讻讻讬谉 讘讛 讗讘诇 讜讚讗讬 拽讟谞讛 讚注砖讘讬诐 住转诪讛 拽讬讬诪讗 诇砖讻讬讘讛 讜诪拽讘诇转 讟讜诪讗讛 讜讗讬谉 诪住讻讻讬谉 讘讛 讜专"讗 驻诇讬讙 讘住讜讻讛 讙讚讜诇讛 讚拽讗诪专 转"拽 住转诪讛 诇住讬讻讜讱 讜讗诪专 讗讬讛讜 讚讜拽讗 讗诐 讗讬谞讛 诪拽讘诇转 讟讜诪讗讛 讜诪住讻讻讬谉 讘讛 讗讘诇 诪住转诪讗 诪拽讘诇转 讟讜诪讗讛 讜讗讬谉 诪住讻讻讬谉 讘讛 讚讻讱 讚讬谉 讛讙讚讜诇讛 讻诪讜 讛拽讟谞讛 讜讛讻讬 诪砖诪注 讘砖诇讛讬 驻讬专拽讬谉:





讗诪专 专讘 讛讜谞讗 诇"砖 讗诇讗 砖讗讬谉 砖诐 讞诇诇 讟驻讞 讘诪砖讱 砖讘注讛 驻讬' 讛诪讜专讛 砖讗讬谉 砖诐 讞诇诇 讟驻讞 砖诪转讞讬诇讛 讻砖讛讙讚讬砖 讜诇讗 注砖讛 砖诐 讞诇诇 讟驻讞 讙讜讘讛 讘诪砖讱 砖讘注讛 讟驻讞讬诐 讗讜专讱 讜专讜讞讘 讻砖讬注讜专 住讬讻讛 讜讗讞"讻 讛讙讚讬砖 讻诇 讛讙讚讬砖 注诇 讗讜转讜 讞诇诇 讚注讻砖讬讜 谞注砖讛 住讻讱 诪讗诇讬讜 讜诇讗 讛讬' 注诇讬讜 砖诐 住讻讱 诪转讞讬诇讛 讗讘诇 讬砖 砖诐 讻讜' 讞诇诇 讟驻讞 讗讛诇 讛讜讗 讜谞诪爪讗 砖诐 住讻讱 注诇 讗讜转讜 讙讚讬砖 讜讻砖讞讜讟讟 讘讜 诪诇诪讟讛 诇诪注诇讛 注讚 砖诪讙讘讬讛 讗转 讛讞诇诇 诇砖讬注讜专 讙讜讘讛 注砖专讬诐 讝讜 讛讬讗 注砖讬讬转讛 砖讛专讬 讗讬谞讜 诪转拽谉 讗诇讗 讛讚驻谞讜转 讜讘讚驻谞讜转 诇讗 讗诪专讬' 转注砖讛 讜诇讗 诪谉 讛注砖讜讬 讜讛专讬 讛讬讗 讻住讜讻讛 砖驻讞讜转讛 诪注砖专讛 讜讞拽拽 讘讛 讜讛砖诇讬诪讛 诇注砖专讛 讜讗讬谞讜 谞"诇 驻转专讜谞讜 诪驻谞讬 砖诪讜讻讬讞 砖诇诪讟讛 住诪讜讱 诇拽专拽注 注砖讛 讗讜转讜 讞诇诇 讟驻讞 讜讻诇 讛注诪专讬诐 讛讙讚讬砖 注诇讬讜 讜讛讜讗 讞讟讟 诪诇诪讟讛 诇诪注诇讛 讜讗诐 讻讱 注砖讛 讗讬谞讜 谞"诇 砖讛讬讗 讻砖专讛 砖讛专讬 讛注诪专讬诐 讛转讞转讜谞讬诐 讛住诪讜讻讬诐 诇讗专抓 注诇 讗讜转讜 讟驻讞 讞诇诇 住讬诇拽谉 讜讞讟讟 注讚 诇诪注诇讛 砖讛讙讬注 诇讙讜讘讛 讬' 诇讗专抓 注诇 讗讜转讜 讟驻讞 讞诇诇 住讬诇拽谉 讜讞讟讟 注讚 诇诪注讛诇 砖讛讙讬注 诇讙讜讘讛 讬' 讟驻讞讬诐 讜讛专讬 讗讜转诐 注诪专讬诐 砖讛讜砖诪讜 诇诪注诇讛 诪注砖专讛 诇讗 讛讜砖诪讜 讻"讗 诇讬讬讘砖 讜诇讗 诇砖诐 爪诇 讜讛讜讗 讬讜砖讘 讘爪诇谉 讜诇诪讛 讛讬讗 讻砖专讛 诇讻谉 谞专讗讛 讘注讬谞讬 诇驻专砖 砖讻诇 讛讙讚讬砖 讛讙讚讬砖 讻讚讬 诇讬讬讘砖 讜诇诪注诇讛 讘讙谞讜 砖诇 讙讚讬砖 讛谞讬讞 讞诇诇 讟驻讞 讜注砖讗讜 诇砖诐 爪诇 讜讝讛 讛讗讬砖 讞讟讟 诪诇诪注诇讛 诇诪讟讛 讻讚讬 诇注砖讜转 诇讛 讚驻谞讜转 讜讛住讻讱 砖诇诪注诇讛 注讜诪讚 讜诪驻谞讬 讝讛 讻砖专讛 砖讚讜诪讛 诇住讜讻讛 砖讗谞讬讛 讙讘讜讛 注砖专讛 讜讞拽拽 讘讛 讙讜诪讗 讻讚讬 诇讛砖诇讬诪讛 诇注砖讜转 讜讻讱 诪爪讗转讬 砖驻讬' 讬' 讟驻讞讬诐 讻讚讬 讛讻砖专 住讜讻讛 砖驻讬专 讚诪讬 诪讗讞专 砖讛住讻讱 谞砖诐 住讜讻讛 讘注诇诪讗 谞注砖转 讜诇讗 谞注砖转 诇砖诐 讗讜爪专 讛谞讛 驻讬' 砖讛讞讟讟 诪诇诪注诇讛 诇诪讟讛:





诪讛专砖"讗 - 讞讬讚讜砖讬 讛诇讻讜转

讘讚"讛 诪讟讛 诪讟诪讗转 讞讘讬诇讛 讻讜' 讜讗诐 谞讟诪讗转 讛讻专注 谞讟诪讗转 讛拽爪专讛 讻讜' 讜讞讻"讗 诪讟诪讗转 讗讘专讬诐 讻讜' 讜讗诐 谞讟诪讗转 讛讻专注 讛讬讗 讟诪讗讛 讜诇讗 拽爪专讛 讻讜' 注讻"诇 讜诇驻讬 讝讛 谞专讗讛 讛讗 讚拽讗诪专 讘砖诪注转讬谉 拽爪专讛 讜讘' 讻专注讬诐 诪讟诪讗讛 讗讘专讬诐 讛讬讬谞讜 诇专"讗 讗讘诇 诇讞讻诪讬诐 讛讻专注 诇讞讜讚讛 谞诪讬 诪讟诪讗讛 讜爪"注 讚讗"讻 讗诪讗讬 诇讗 转拽砖讛 诇讬讛 诇讞讻诪讬诐 讛讻专注 诇讞讜讚讛 诇诪讗讬 讞讝讬讗 讜讗驻砖专 讚转诇诪讜讚讗 讚讘砖诪注转讬谉 诇讬转 诇讬讛 驻讬' 讛转讜住' 诇诪转谞讬' 讗诇讗 讻驻讬专讜砖 专讗砖讜谉 砖讻转讘讜 讛转讜住' 讜拽"诇:


讘讚"讛 讘讬谉 诪诇诪讟讛 讘讬谉 诪转讜讱 讗讜讙谞讜 讜讬"住 砖讻转讜讘 讘讛谉 讘讬谉 诪诇诪注诇讛 讘讬谉 诪诇诪讟讛 诪转讜讱 讗讜讙谞讜 讻讜' 注讻"诇 讻爪"诇:


讘讗"讚 讜专讘 讬讛讜讚讛 讗讜诪专 诇诪讟讛 诇诪讟讛 诪谉 讛诪讬诐 诇诪注诇讛 诇诪注诇讛 诪谉 讛诪讬诐 注讻"诇 讜讻爪"诇:





诪讛专"诐

转讜住' 讚"讛 诪诪讛 诪讟诪讗讛 讞讘讬诇讛 讜讻讜' 注讚 讜诪"诪 诪讜讚讛 讚"讗 砖讗诐 谞转驻专拽讛 讜讞讝专 讜讞讘专讛 讞讜讝专转 诇讟讜诪讗转讛 讻讚拽讗诪专 讜诪讟讛专转 讞讘讬诇讛 讜讻讜' 讜专"诇 诪讜讚讛 专"讗 讜讻讜' 讜诇讗 讗诪专讬' 讚讻讬讜谉 砖谞转驻专拽讛 讘讟诇讛 讜谞讟讛专讛 诪讟讜诪讗转讛 诇注讜诇诐 讗诇讗 讻砖讞讜讝专 讜诪讞讘专讛 讞讜讝专转 诇讟讜诪讗转讛 讻讚讗诪专 专"讗 讘注爪诪讜 诪讟讛专转 讞讘讬诇讛 专"诇 诪讻诇诇 讚爪专讬讻讛 讟讘讬诇讛 讻砖讞讜讝专 讜诪讞讘专讛 讗"讻 砖"诪 讚诇讗 谞讟讛专讛 诇讙诪专讬 诪讟讜诪讗转讜:


讘讗"讚 讛讗专讻讜讘讛 讘讻诇 讛讚讘讜专 爪"诇 讛讗专讜讻讛:


讚"讛 讜诪讟讛专转 讞讘讬诇讛 讜讻讜' 讜讛讗 讚诪砖诪注 驻' 专"注 讚诪驻抓 讗讬谉 诇讛 讟讛专讛 讜讻讜' 砖诐 讗讬转讗 讚讻诇 砖讗讬谉 诇讛 讟讛专讛 讘诪拽讜讛 讗讬谞讛 诪讟诪讗讛 讟讜诪讗转 诪讚专住 讜驻专讬讱 诪讘专讬讬转讗 讚诪驻抓 讚拽转谞讬 讚诪讟诪讗 讘诪转 诪拽"讜 讚驻讻讬谉 拽讟谞讬诐 砖讗讬谞诐 诪讟诪讗讬诐 诪讚专住 诪驻抓 讚诪讟诪讗讛 诪讚专住 讗讬谞讜 讚讬谉 砖诪讟诪讗讛 讘诪转 讜讻讜' 讜讛讗 诪驻抓 讗讬谉 诇讛 讟讛专讛 讘诪拽讜讛 讜讻讜' 讜讛砖转讗 讻诇 讚讘专讬 讛转讜住' 讘讚讘讜专 讝讛 诪讘讜讗专讬诐:


讚"讛 讚诇讗 讞讝讬 讜讻讜' 注讚 讛转诐 诪讞砖讘转讜 谞讬讻专转 诪转讜讱 诪注砖讬讜 讜讻讜' 驻讬' 砖注砖讛 诪注砖讛 砖谞讬讻专 诪转讜讻讜 砖诪讬讬讞讚 讗讜转讜 诇讗讬讝讛 讚讘专 讻讙讜谉 砖转诇讗讜 讘讬转讚 讗讜 讘拽讜驻住讗 讜注讬讬谉 讘驻' 讻"讛 讚讻诇讬诐:


讚"讛 讗讘诇 讬砖 砖诐 讞诇诇 讟驻讞 讜讻讜' 讚讛讗 诇砖诪讜讗诇 讚讗诪专 讛转诐 注砖专讛 诇讗 砖讬讬讱 讛讻讗 讝讛 诇砖讜谉 讛专讗"砖 讚讛讗 诇砖诪讜讗诇 讚讗诪专 讛转诐 注砖专讛 讛讻讗 诇讗 砖讬讬讱 诇讜诪专 注砖专讛 讚讗讬谉 讻讗谉 讞讜讟讟 诇注砖讜转 住讜讻讛 砖讛专讬 诪转讞诇讛 注砖讛 砖讬注讜专 住讜讻讛 诇爪诇:


讚"讛 讘讬谉 诪诇诪讟讛 讘讬谉 诪转讜讱 讗讜讙谞讜 讘专砖"讬 讜讘转讜住' 诪砖诪注 讚诇讗 讙专讬住 讘讙诪' 讘讬谉 诪诇诪注诇讛 讗诇讗 讘讬谉 诪诇诪讟讛 讘讬谉 诪转讜讱 讗讜讙谞讜 讜诪转讜讱 讗讜讙谞讜 讛讬讬谞讜 诪诇诪注诇讛 专讞讜拽 诪谉 讛诪讬诐 讜讘诇讘讚 砖讬讛讗 讘转讜讱 讗讜讙谞讜 砖诇 讘讜专 讻诪讜 砖驻专砖"讬 讜讻谉 讛讜讗 砖诐 讘注讬专讜讘讬谉 讜诇驻"讝 爪"诇 讛讗 讚诪住讬讬诪讜 讛转讜住' 讛讻讗 讜注讜讚 讗"讻 诇讗 讛讜讬 诇诪注诇讛 讚转"拽 讻讙讜谉 诇诪注诇讛 讚专砖讘"讙 谞拽讟 诇诪注诇讛 诇讗讜转谉 住驻专讬诐 讚讙专住讬 讘讬谉 诪诇诪注诇讛 讘讬谉 诪诇诪讟讛 诪转讜讱 讗讜讙谞讜 讜拽"诇:





讞讻诪转 砖诇诪讛

专砖"讬 讘讚"讛 讗讘诇 讗诐 讻讜' 讙讜讘讛 注砖专讛 讜讗讬谉 讝讜 注砖讬讬转讛 讻讜' 讻爪"诇:


讘讚"讛 专' 讬讜住讬 讻讜' 注砖专讛    讻讱 诪诇诪注诇讛 讻讜' 讻爪"诇:


转讜住' 讘讚"讛 诪讟讛 诪讟诪讗讛 讻讜' 讞讜讝专转 诇讟讜诪讗转讛 讻讚拽讗诪专 讜诪讟讛专转 讞讘讬诇讛 讗诐 讟诪讗讛 讻讜' 讻爪"诇 讜谞"讘 讜讚讜拽讗 诇讟诪讗讛 诪讻讗谉 讜诇讛讘讗 讜讛谞讬 诪讬诇讬 讻讙讜谉 砖谞转驻专拽讛 讗讚注转讗 砖诇讗 诇讞讘专讛 注讜讚 讚讜诪讬讗 讚谞讙谞讘讛 讗讜 讞诇拽讜讛 诇注讬诇 讗讘诇 讗诐 诪驻专拽讛 讗讚注转讗 诇讞讘专讛 注讜讚 驻砖讬讟讗 讚诇讗 住诇拽讗 讟讜诪讗讛 讻诇诇 诪谞讬讬讛讜 谞"诇 讜讚讜"拽. (注讬讬谉 讘诪讛专砖"讗 讘讚"讛 讘讗专讜讻讛):


讘讚"讛 讜诪讟讛专转 讞讘讬诇讛 讻讜' 砖诇 注抓 讜讛讗 讚讗讬转 诇讛讜 讻讜' 讻爪"诇:


讘讗"讚 诪注砖讛 注讝讬诐 诪讟诇讟诇 诪诇讗 讜专讬拽谉 讻讜' 谞"讘 驻讬' 讗注"驻 砖砖拽 谞注砖讛 诪诪注砖讛 注讝讬诐 讻讚诇拽诪谉 讘驻讬专讜砖 专砖"讬 (住讜讻讛 讚祝 讬"讝) 讜拽"诇:





专砖"砖

讙诪专讗 诪讞爪诇转 讛拽谞讬诐 讙讚讜诇讛 讻讜' 诪砖诪注 讚砖诇 砖讬驻讛 讜讙诪讬 砖讛谉 专讻讬谉 讗讬谉 讞讬诇讜拽 讘讬谉 讙讚讜诇讛 诇拽讟谞讛 讜讗祝 讘讙讚讜诇讛 讗讬谉 诪住讻讻讬谉 讜诇拽诪谉 (讻) 讗讬转讗 讘讘专讬讬转讗 讙诐 讘讛诐 讞讬诇讜拽 讘讬谉 讙讚讜诇讛 诇拽讟谞讛 讜注"讻 驻诇讬讙讬 讗讛讚讚讬 讜诪诪转谞讬转讬谉 讚诇拽诪谉 (讬讟 讘) 讚转谞讬 诪讞爪诇转 拽谞讬诐 讙讚讜诇讛 讻讜' 诪砖诪注 谞诪讬 讻讘专讬讬转讗 砖诇驻谞讬谞讜 讜爪"注 讚讛砖"住 诇讗 专诪讬 诇讛讜 讗讛讚讚讬:



砖诐 转谞"讛 讻讜'. 讜讗讬讻讗 讚专诪讬 诇讛讜 讻讜'. 注讬' 讙讛"砖 讜诪讛 砖爪讬讬谉 讘"讘 诪讟 讟"住 讜爪"诇 讬讟 讜讗谞讻讬 讗讜住讬祝. 砖诐 讬讗. 讻讜. 讻转讜讘讜转 讻讝. 注专讻讬谉 讻讝 讘. 讜讻讛"讙 讘"拽 讟讝:



转讚"讛 诪讟讛. 诪砖"讻 讛诪讛专砖"讗 讚诇专讘谞谉 讗祝 讛讻专注 诇讞讜讚讬' 诪拽讘诇 讟讜诪讗讛 讜注"砖 讗讬谞谞讬 专讜讗讛 讛讻专注 诇讝讛 讚谞讛讬 讚住讘专讬 讚讗诐 讛讻专注 诪讞讜讘专 诇拽爪专讛 讜谞讙注讛 讘讜 讟讜诪讗讛 诇讗 谞讟诪讗 讗诇讗 讛讜讗 诇讘讚讜 诪"诪 讗驻砖专 讗诐 讛讜讗 诇讞讜讚讬' 拽讗讬 讗讬谞讜 诪拽讘诇 讟讜诪讗讛 讻诇诇:



转讚"讛 讜诪讟讛专转 讗诇讗 爪"诇 讚讛讛讬讗 讻讜' 诪谞讬谉 诪砖诪注 诇讬讛 讚诪讬讬专讬 讘讻诇 诪驻抓 讻讜'. 讻爪"诇 讜注诪砖"讻 讘讘"拽 砖诐 注"讚 讘住"讚:



转讚"讛 讚诇讗 讞讝讬 诇讗 讚诪讬 讚讛转诐 讻讜'. 讻爪"诇:



专砖"讬 讚"讛 讙"讟 驻住讜诇讛 讚讛讬讬谞讜 讻讜' 讚讗诪专谉. 讛讜讗 诇注讬诇 (讬讚 讘):



专砖"讬 讚"讛 讘讜专 砖讘讬谉 讘' 讞爪讬专讜转 讞爪讬讜 讘讞爪专 讝讜 讜讞爪讬讜 讘讞爪专 讝讜 讜诪讞讬爪讛 讘讬谉 讻讜'. 讻爪"诇:



转讚"讛 讘讬谉. 讜讬"住 砖讻转讜讘 讘讛谉 讘讬谉 诪诇诪注诇讛 讘讬谉 诪诇诪讟讛 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 转谞"讛 讜讻讜' 讗讬讻讗 讚专诪讬 诇讬讛 诪讬专诪讗. 讻注讬谉 讝讛 诇拽诪谉 讚祝 诇讘 注"讘. 专"讛 讚祝 讻讝 注"讘. 讘"讘 讚祝 讬讟 注"讗 讜讚祝 讻讜 注"讗:


转讜住' 讚"讛 讚诇讗 讞讝讬' 讜讻讜' 讜讗驻讬' 讞讬砖讘. 注讬讬谉 谞讚讛 讚祝 住 注"讘 转讜住' 讚"讛 讘诪讟诇谞讬讜转:





讞讬讚讜砖讬 专讘讬 注拽讬讘讗 讗讬讙专

讙诪专讗 讜诇专"讬 讗诪专 专讘 讚讗诪专 住讻讻讛 讘讞爪讬诐, 诇讻讗讜专讛 拽砖讛 讛讗 转讜住' 讚"讛 讛驻讻谉 注诇 爪讚讬讛谉 讻转讘讜 讚拽讬讬"诇 讻专"讬, 讚专"诪 讜专"讬 讛诇讻讛 讻专"讬, 讜讗"讻 诪砖"讛 住"诇 诇专讘 讚讞爪讬诐 讝讻专讬诐 讻砖专讬诐 讚拽讬讬"诇 讻专"讬 讚诇讗 讙讝专讬谞谉 诪砖讜驻讬诐 讗讟讜 讻诇讬诐, 讜讗驻砖专 诇讬讬砖讘 讚讛讜"诇 诇驻住讜拽 讻专"诪, 讚讛诇讻讛 讻专"诪 讘讙讝讬专讜转讬讜, 讜讛讗 讚讻转讘讜 转讜住' 讛谞"诇 讚讛诇讻讛 讻专"讬, 讛讬讬谞讜 诇注谞讬谉 讙讝讬专转 转拽专讛, 讚驻诇讬讙讬 专"诪 讜专"讬 讗诇讬讘讗 讚讘"讛 讜讻讬讜谉 讚诇讗讜 讗诇讬讘讗 讚谞驻砖讬讬讛讜 驻诇讬讙讬, 讬"诇 讚讗讬谞讜 讘讻诇诇 讛诇讻讛 讻专"诪 讘讙讝讬专讜转讬讜, 讗讘诇 诇注谞讬谉 讙讝讬专转 讻诇讬诐 讚驻诇讬讙讬 讘讚谞驻砖讬讬讛讜, 拽讬讬"诇 讻专"诪 讘讙讝讬专讜转讬讜:





驻谞讬 讬讛讜砖注

讘诪砖谞讛 讛诪砖诇砖诇 讚驻谞讜转 诪诇诪注诇讛 诇诪讟讛 讗诐 讙讘讜讛 诪谉 讛讗专抓 讙' 讟驻讞讬诐 驻住讜诇讛 讜驻讬专砖"讬 讚讛讬讬谞讜 讻讚讬 砖讬讝讚拽专 讛讙讚讬 讘讘转 讗讞转 讚讗诪专谉 驻住讜诇讛 注讻"诇. 讜讻讜讜谞转讜 诪讘讜讗专 讚讛讬讬谞讜 诪讗讬 讚驻砖讬讟讗 诇谉 讘注诇诪讗 讚讘拽讬注转 讙讚讬讬诐 诪讘讟诇讬谉 诪转讜专转 诇讘讜讚 讜讗诪专讬谞谉 谞诪讬 讘驻专拽 讛讝讜专拽 讛讬讻讗 讚讗讬讻讗 讘拽讬注转 讙讚讬讬诐 诇讗 讗诪专讬谞谉 讙讜讚 讗讞讬转. 讗诇讗 讚诇驻"讝 拽砖讬讗 诇讬 讚诇诪讗讬 讚诪砖诪注 讘砖诪注转讬谉 讚诇专讘谞谉 讚拽讬讬"诇 讻讜讜转讬讬讛讜 诇砖讬讟转 专讜讘 讛驻讜住拽讬诐 诪讞讬爪讛 转诇讜讬讛 诇讗 诪讛谞讬 诇讗 讘砖讘转 讜诇讗 讘住讜讻讛. 讗"讻 诇驻"讝 讘讟诇讛 诇讛 转讜专转 讙讜讚 讗讞讬转 诇讙诪专讬 讚讗讬 讘驻讞讜转 诪讙' 讚诇讗 砖讬讬讻讗 讘拽讬注转 讙讚讬讬诐 讗讬谉 讗谞讜 爪专讬讻讬谉 诇讙讜讚 讗讞讬转 讜诇注讬诇 讘专讬砖 驻讬专拽讬谉 讜讘讻讜诇讛 转诇诪讜讚讗 诪砖诪注 讘驻砖讬讟讜转 讚讙讜讚 讗讞讬转 讛讜讬 讛诇讻讛 诇诪砖讛 诪住讬谞讬. 转讜 拽砖讬讗 诇讬 诪"砖 诪讗讻住讚专讛 讘讘拽注讛 讚诪砖诪注 诇拽诪谉 讚诇讻"注 讗诪专讬谞谉 驻讬 转拽专讛 讬讜专讚 讜住讜转诐 讘诪讞讬爪讛 讗讞转 讗讜 讘讻讜诇谉 讻诪讜 砖讗讘讗专 诇拽诪谉 讜讗诪讗讬 诇讗 讞讬讬砖讬谞谉 诇讘拽讬注转 讙讚讬讬诐 讜谞专讗讛 诇驻注谞"讚 诇讬讬砖讘 讞讚讗 诪讙讜 讞讚讗 讚注讬拽专 讙讜讚 讗讞讬转 讚讛讜讬 讛诇讻讛 诇诪砖讛 诪住讬谞讬 讛讬讬谞讜 诇注谞讬谉 驻讬 转拽专讛 讚讬讜专讚 讜住讜转诐 讜讻谉 诪砖诪注 诇讛讚讬讗 诇注讬诇 讚' 讝' 注"讘 讘转讜住驻转 讚"讛 诇讙讜讚 注"砖. 讜讗"讻 诇驻"讝 诇讗 讞讬讬砖讬谞谉 诇讘拽讬注转 讙讚讬讬诐 诇讻"注 讻讬讜谉 讚讛诇讻讛 诇诪砖讛 诪住讬谞讬 讛讜讗 讜讟注诪讗 谞诪讬 讗讬讻讗 讚讻讬讜谉 砖讗讬谉 砖诐 诪讞讬爪讜转 讻诇诇 讗诇讗 砖讗谞讜 讗讜诪专讬诐 讚注"讬 驻讬 转拽专讛 诇讘讚 讛讜讬 诇讬讛 讻讗讬诇讜 讻讜诇讛 住转讜诐 注讚 诇诪讟讛 诪砖"讛 诇讗 砖讬讬讱 诇讜诪专 讚讘拽讬注转 讙讚讬讬诐 诪讘讟诇讬 诇讛讱 诪讞讬爪讛 诪砖讗"讻 讘诪讞讬爪讛 转诇讜讬讛 讘砖诪注转讬谉 讚诇讗 砖讬讬讱 驻讬 转拽专讛 讗诇讗 砖讗谞讜 专讜爪讬诐 诇讛转讬专 注"讬 讗讜转讛 诪讞讬爪讛 转诇讜讬讛 注爪诪讛 诪砖"讛 砖驻讬专 住"诇 诇专讘谞谉 讚讘拽讬注转 讙讚讬讬诐 诪讘讟诇讬 诇讛谉 诪讞讬爪讛 讜讛讜讬 讻诪讗谉 讚诇讬转讗 讜讗注"讙 讚讘驻' 讛讝讜专拽 (砖讘转 讚' 拽"讗) 诪砖诪注 讚诪讞讬爪讛 转诇讜讬讛 讚讛讻讗 讛讬讬谞讜 谞诪讬 诪讟注诐 讙讜讚 讗讞讬转 谞专讗讛 讚讛讬讬谞讜 讚讜拽讗 讗诇讬讘讗 讚专' 讬讜住讬 讘专' 讬讛讜讚讗 讚讛转诐 讚诇讗 讞讬讬砖 诇讘拽讬注转 讙讚讬讬诐 诪砖讗"讻 诇专讘谞谉 讛讗 诪住拽讬谞谉 讛转诐 讚诪讛讗讬 讟注诪讗 讙讜驻讗 住讘专讬 讚讗讬谉 诪讞讬爪讜转 转诇讜讬讛 诪转专转 讗诇讗 讘诪讬诐 诪砖讜诐 讚讘拽讬注转 讙讚讬讬诐 诪讘讟诇讬谉 讛诪讞讬爪讛 讜诇讚讬讚讛讜 诇讗 诪转讜拽诪讬 讛诇讻讛 诇诪砖讛 诪住讬谞讬 讚讙讜讚 讗讞讬转 讗诇讗 诇驻讬 转拽专讛 诇讞讜讚 讜讻讚驻专讬砖讬转 讻谞"诇 谞讻讜谉 讗讘诇 讗讬 讗驻砖专 讚诇专讘谞谉 讗转讬讗 讛讬诇讻转讗 讚讙讜讚 讗讞讬转 诇诪讞讬爪讛 转诇讜讬' 讘诪讬诐 讚讛讗 讜讚讗讬 诇讬转讗 讚诇讻讗讜专讛 讘诪讬诐 诇讗 砖讬讬讱 讗讬住讜专 讚讗讜专讬讬转讗 讘讬谉 诇注谞讬谉 砖讘转 讜讘讬谉 诇注谞讬谉 住讜讻讛. (讗诇讗 讚讘讬专讜砖诇诪讬 讚砖诪注转讬谉 诪讘讜讗专 诇讛讚讬讗 讚诪讞讬爪讛 转诇讜讬讛 讜驻讬 转拽专讛 讛诐 注谞讬谉 讗' 诪诪砖 注"砖 讜爪"注:


砖诐 诪诇诪讟讛 诇诪注诇讛 讗诐 讙讘讜讛 讬讜"讚 讟驻讞讬诐 讻砖专讛. 谞专讗讛 诪讘讜讗专 讚讟注诪讗 讚诪诇转讗 诇讛讻砖讬专 讘讻讛"讙 讗注"讙 砖讛讚驻谞讜转 专讞讜拽讬诐 诪谉 讛住讻讱 讬讜转专 诪讙' 讟驻讞讬诐 讗驻"讛 讻砖专讛 诪砖讜诐 讚讗诪专讬谞谉 讙讜讚 讗住讬拽 诪讞讬爪转讗 讚讛讜讬 谞诪讬 讛诇讻讛 诇诪砖讛 诪住讬谞讬 讜讻讘专 讻转讘转讬 诇注讬诇 讚祝 讚' 注"讘 讙讘讬 谞注抓 讚' 拽讜谞讚讬住讬谉 讚诪讻讗谉 住转讬专讛 注诇 诪讛 砖讻转讘 讛专"谉 讝"诇 砖诐 讚诇砖讬讟转 讛专讬"祝 讜住讬讬注转讜 讗注"讙 讚讙讘讬 砖讘转 讗诪专讬' 讙讜讚 讗住讬拽 讗驻"讛 诇讙讘讬 住讜讻讛 诇讗 讗诪专讬谞谉 讛讻讬 讜诇诪讗讬 讚驻专讬砖讬转 讜讚讗讬 砖讬讬讱 谞诪讬 讙讘讬 住讜讻讛 讙讜讚 讗住讬拽 讻讙讜谞讗 讚诪转谞讬' 讚讛讻讗 讗诐 诇讗 砖谞讗诪专 讚讛专"谉 讝"诇 住讜讘专 讚讛讗讬 讚讛讻讗 诇讗讜 诪讟注诪讗 讚讙讜讚 讗住讬拽 讛讜讗 讗诇讗 诪砖讜诐 讚讗诪专讬' 讞讘讜讟 专诪讬 讚讛"诇 讻讗讬诇讜 讛住讻讱 诪讜谞讞 注诇 讛讚驻谞讜转 诪诪砖 讻讚诪砖诪注 诇拽诪谉 讘驻' 讛讬砖谉 讜砖诐 讬讘讜讗专:


讘转讜住驻讜转 讘讚"讛 讘讬谉 诪诇诪讟讛 讻讜' 讜诇讗 讬转讻谉 讚讗"讻 讛讬讬谞讜 讻讜转诇 砖讘讬谞讬讛诐 讻讜' 注讻"诇. 讜诇注谞"讚 诪砖讜诐 讛讗 诇讗 讗讬专讬讗 讚讗讬讻讗 诇诪讬诪专 讚诇专讘谞谉 诇讗 诪讛谞讬 讻讜转诇 砖讘讬谞讬讛诐 诪砖讜诐 讚诇讗讜 诇讛讻讬 注讘讬讚讗 诪砖"讛 诪爪专讻讜 砖讬注砖讛 诪讞讬爪讛 转诇讜讬讛 诇砖诐 讻讱 讻讚诪驻诇讙讬谞谉 讘讻讛"讙 诇拽诪谉 诇注谞讬谉 驻讬 转拽专讛 讜讘讚讜讻转讬 讟讜讘讗 讜讗驻砖专 讚诇讗 诪砖诪注 诇讛讜 诇讛转讜住驻转 诇讞诇拽 讘讛讱 住讘专讗 诇注谞讬谉 诪讞讬爪讛 转诇讜讬讛 讚讗诐 讻谉 诪讛"讟 讛讜讬 诪爪讬 讛砖"住 诇诪讬诪专 讘住诪讜讱 讚诇讗 专"讬 住"诇 讻专"讬 讚讛讗 讘注讜讘讚讗 讚专"讬 诇砖诐 讻讱 谞注砖讛 讜拽"诇:

